Title: พระราชกฤษฎีกากำหนดเขตที่ดิน ในท้องที่ตำบลเขาใหญ่ ตำบลอ่าวลึกใต้ ตำบลอ่าวลึกน้อย อำเภออ่าวลึก ตำบลเขาคราม ตำบลเขาทอง ตำบลทับปริก ตำบลหนองทะเล ตำบลไสไทย ตำบลอ่าวนาง อำเภอเมืองกระบี่ ตำบลโคกยาง อำเภอเหนือคลอง และตำบลเพหลา อำเภอคลองท่อม จังหวัดกระบี่ ให้เป็นเขตปฏิรูปที่ดิน พ.ศ. 2549

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลเขาใหญ่ ตำบลอ่าวลึกใต้
ตำบลอ่าวลึกน้อย
อำเภออ่าวลึก ตำบลเขาคราม ตำบลเขาทอง ตำบลทับปริก
ตำบลหนองทะเล ตำบลไสไทย
ตำบลอ่าวนาง อำเภอเมืองกระบี่ ตำบลโคกยาง
อำเภอเหนือคลอง
และตำบลเพหลา อำเภอคลองท่อม จังหวัดกระบี่
ให้เป็นเขตปฏิรูปที่ดิน
พ.ศ. ๒๕๔๙

ภูมิพลอดุลยเดช ป.ร.
ให้ไว้ ณ วันที่ ๒๓ สิงหาคม
พ.ศ. ๒๕๔๙
เป็นปีที่ ๖๑
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลเขาใหญ่ ตำบลอ่าวลึกใต้ ตำบลอ่าวลึกน้อย อำเภออ่าวลึก ตำบลเขาคราม
ตำบลเขาทอง ตำบลทับปริก ตำบลหนองทะเล ตำบลไสไทย ตำบลอ่าวนาง อำเภอเมืองกระบี่
ตำบลโคกยาง อำเภอเหนือคลองและตำบลเพหลา อำเภอคลองท่อม จังหวัดกระบี่
ให้เป็นเขตปฏิรูปที่ดิน

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา
๑  พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลเขาใหญ่
ตำบลอ่าวลึกใต้ ตำบลอ่าวลึกน้อย อำเภออ่าวลึก ตำบลเขาคราม ตำบลเขาทอง ตำบลทับปริก
ตำบลหนองทะเล ตำบลไสไทย ตำบลอ่าวนาง อำเภอเมืองกระบี่ ตำบลโคกยาง
อำเภอเหนือคลองและตำบลเพหลา อำเภอคลองท่อม จังหวัดกระบี่ ให้เป็นเขตปฏิรูปที่ดิน
พ.ศ. ๒๕๔๙

มาตรา
๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓  ให้ที่ดินในท้องที่ตำบลเขาใหญ่
ตำบลอ่าวลึกใต้ ตำบลอ่าวลึกน้อย อำเภออ่าวลึก ตำบลเขาคราม ตำบลเขาทอง ตำบลทับปริก
ตำบลหนองทะเล ตำบลไสไทย ตำบลอ่าวนาง อำเภอเมืองกระบี่ ตำบลโคกยาง อำเภอเหนือคลอง
และตำบลเพหลา อำเภอคลองท่อม จังหวัดกระบี่
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา
๔  ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท ทักษิณ  ชินวัตร
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกา กำหนดเขตที่ดิน ในท้องที่ตำบลเขาใหญ่ ตำบลอ่าวลึกใต้
ตำบลอ่าวลึกน้อย อำเภออ่าวลึก ตำบลเขาคราม ตำบลเขาทอง ตำบลทับปริก
ตำบลหนองทะเล  ตำบลไสไทย ตำบลอ่าวนาง
อำเภอเมืองกระบี่ ตำบลโคกยาง อำเภอเหนือคลอง และตำบลเพหลา อำเภอคลองท่อม
จังหวัดกระบี่ ให้เป็นเขตปฏิรูปที่ดิน พ.ศ. ๒๕๒๙

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลเขาใหญ่
ตำบลอ่าวลึกใต้ ตำบลอ่าวลึกน้อย อำเภออ่าวลึก ตำบลเขาคราม ตำบลเขาทอง ตำบลทับปริก
ตำบลหนองทะเล ตำบลไสไทย ตำบลอ่าวนาง อำเภอเมืองกระบี่ ตำบลโคกยาง อำเภอเหนือคลอง
และตำบลเพหลา อำเภอคลองท่อม จังหวัดกระบี่
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินที่ได้จำแนกออกจากเขตป่าไม้ถาวรตามมติคณะรัฐมนตรี ป่าปากลาว -
คลองบากัน ป่าคลองกาโร๊ด - คลองหิน ป่าที่ดินของรัฐตำบลเขาทองไสไทย - กระบี่ใหญ่
(ร. ๖) ป่าอ่าวนางและป่าหางนาค ป่าที่ดินของรัฐตำบลอ่าวนาง (ร. ๗) และป่าชายเลนคลองบางผึ้ง
- คลองพ่อ ในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้

วิภา/ปรับปรุง
๒๗ มีนาคม ๒๕๕๘

[๑]
ราชกิจจานุเบกษา เล่ม ๑๒๓/ตอนที่ ๙๔ ก/หน้า ๑/๑๕ กันยายน ๒๕๔๙